en en nb da en en da da ro sv sl da da da da tr da de en da da da da da da da da da da da da da da da da da da da da fi es da es es en nl tr da en en tr da sq da en en cs en ca nb nn en es en en da de en en
Harm Vredeveld – Robert Leemhuis, Coevorden, Holland. – Tommy og Henning Jørgensen
Vestjysk Efterårs Træf i Vinderup.
18. oktober 2013 Henning Artikler
Waoo! Udbrød Henrik, da vi kørte fra det besøg. På en skala fra 1 til 10 på denne tur, er de et klart ti-tal. Der var et fremragende nyt dueslag, smukke duer, minibar, mad og en meget duekyndig datter.
Via introduktionshæftet var vi også forberedt på en stor oplevelse. Her stod: Harm Vredeveld bliver beskrevet som ”Kongen af 1. pladser”, ”Grandmaster i nationale topresultater” samt ”Toppen af nationale es. duer” – og ser man nærmere på hans resultater igennem mange år, forstår man det godt.
Også her voliere i hele slagets længde. Der kunne isættes et ristegulv halvvejs oppe til brug for enkehunner, som gik her hele dagen. Det var det bedste system, de endnu har haft for at undgå, at hunnerne parrer med hinanden.
Selv om hele hans familie er en aktiv del af familieslaget, har han her i de senere år slået sig sammen med et ungt talent – nemlig Robert Leemhuis – som har samme iver for at opnå store resultater som Harm Vredeveld og familien.
Det var Christian, der fik fornøjelsen af at interviewe, og han kom virkelig på en hård opgave med at matche Harms datter Chantal. Hun har været med i sporten siden barns ben, og hun vidste alt om slaget og dets historie. Det var ganske enkelt imponerende. Hun var slagfærdig, og helt vant til at omgås brevduefolk. Det var ikke meget, Harm og Robert behøvede at bidrage med.
Chantal var både charmerende og meget vidende.
Familien har ligesom næsten alle hollændere og belgiere startet med vitessen for derefter at bevæge sig over i de større nationale konkurrencer på den korte og lange mellemdistance. De flyver med ca. 100 duer efter det totale system, og duerne er alle med hver weekend. De kræver, at duerne præsterer, når de får en god pasning med træning osv. Middelmådighed tolereres ikke, når der sorteres efter en sæson.
Med det meget krævende program, så stilles der korn til duerne hele tiden, nærmest en form for standfodring. De får alle former for mineraler og vitaminer, hvorimod medicin ikke anvendes kontinuerlig. De har alle mediciner på lager, så opdager de problemer, så kan de bruge det. De tager ikke nødvendigvis til dyrlægen. Mange års erfaring blandt duerne gør, at de selv kan se, hvis en sygdom begynder at præge en due. I sommer har man dog prøvet med det nye produkt fra Pigeon Vitality, TriColi Stop. Da dette produkt i Danmark forhandles af M&C, livede Christian synligt op.
Der trænes 80 km to gange om ugen, både med hunner og hanner. Hunnerne slippes først, og de jages til egen afdeling efter hjemkomsten, inden hannerne vender hjem. Hvis der trænes torsdag, så kan duerne godt få lov til at være sammen til afsendelse om aftenen.
Harm ynder at tage rundt til sportsfæller om vinteren. Her hjælper han med at sortere duerne og eventuelt sætte nogle gode par sammen. Han anses for at være noget i retning af en profet på området.
Tidligere købte han en lille flok af unger fra de stærkeste slag til fornyelse af sit eget. Han fløj med ungerne, men beholdt kun én eller to af dem. Det gjorde han ad to omgange hos Eijerkamp, hvorved han fik dannet et meget berømt avlspar ”Boy” og ”Queen”. Det er et meget flot par, begge blåbåndede og fra 95/94. De har ganske enkelt avlet så mange topper, at man gang på gang træffer på dem, når topduer præsenteres rundt om i Europa. På deres avlsslag går der stadig børn efter dem, som også præsterer fremragende i avlen.
De havde også held til at få dannet nogle avlspar efter samme metode på duer fra et andet hollandsk topnavn, Martin Van Zon. Disse duer er langflyvere og gør sig godt på de lange og meget krævende flyvninger. En del af dem er grislede duer. Bedst kendt er ”Silverboy” og ”Sunstar”, som begge har vundet lange nationale flyvninger.
Senere har de ændret indkøbspolitik. Nu indkøbes kun topduer, som hver især har præsteret fantastiske resultater. Ingen tvivl om, at Harm har en stor evne for at kigge de rigtige duer ud til at forstærke deres avlsslag.
I 2009 byggede de et helt nyt flyveslag. Harm og Robert er begge tømre, og det var let at se. Der var kræset for alle detaljer. Det var en kæmpeoplevelse at færdes i dette nye pragtslag. Der løb meget mundvand ud hos os alle. Der var blevet fløjet fra slaget siden 2010, og resultaterne har til fulde vist, at det fungerer.
Læg mærke til alle de detaljer, som er med på disse tre billeder, ikke mindst varmeplade på væggen i alle rum.
Chantal var meget præcis i sin vurdering af duer og flyvninger. Medvindsflyvninger er for alle duer, store som små, gode som dårlige, hvorimod modvindsflyvningerne kun vindes af de bedste duer. Hun fortalte også, at hendes far gik meget op i duernes øjne, specielt farverne i øjnene. På langflyvninger kræves duer med meget farve i øjnene. Det har jeg i øvrigt hørt før hos en stor amerikansk øjenspecialist.
Der var opstillet sommerunger i udstillingsbure. Dem kunne vi gøre køb på til en pris mellem 300 og 600 euro. Der kunne også købes senunger, som gik på gulvet i ét af slagene. De kostede 250 euro. Mange var meget begejstrede for disse duer og i øvrigt for alt, vi hørte og blev præsenteret for, så der kom en del duer ind i bussen. Desværre havde de selv papkasser med navn, så Tommy måtte nøjes med at putte sine kasser ind i bussen igen.
Tommy var nu meget imponeret over Harm og ikke mindst Chantal, så de fik hans visitkort.
Familien vartede os ganske enkelt så flot op, at Henrik nok har ret i sin vurdering af besøget.
Arkiv Vælg måned september 2022  (2) august 2022  (3) juli 2022  (5) juni 2022  (4) maj 2022  (4) marts 2022  (1) januar 2022  (2) december 2021  (3) november 2021  (2) oktober 2021  (1) september 2021  (1) august 2021  (6) juli 2021  (3) juni 2021  (6) maj 2021  (7) januar 2021  (1) december 2020  (2) november 2020  (2) oktober 2020  (1) september 2020  (4) august 2020  (3) juli 2020  (4) juni 2020  (5) maj 2020  (3) april 2020  (3) marts 2020  (5) februar 2020  (1) januar 2020  (2) december 2019  (1) november 2019  (3) oktober 2019  (6) september 2019  (1) august 2019  (3) juli 2019  (5) juni 2019  (4) maj 2019  (4) april 2019  (2) februar 2019  (1) januar 2019  (3) december 2018  (2) november 2018  (2) oktober 2018  (8) september 2018  (6) august 2018  (5) juli 2018  (5) juni 2018  (5) maj 2018  (4) april 2018  (1) marts 2018  (2) februar 2018  (3) januar 2018  (2) december 2017  (1) november 2017  (1) oktober 2017  (18) september 2017  (11) august 2017  (5) juli 2017  (4) juni 2017  (7) maj 2017  (6) april 2017  (4) marts 2017  (3) februar 2017  (4) januar 2017  (5) december 2016  (3) november 2016  (5) oktober 2016  (9) september 2016  (4) august 2016  (6) juli 2016  (10) juni 2016  (9) maj 2016  (9) april 2016  (3) marts 2016  (2) februar 2016  (6) januar 2016  (4) december 2015  (3) november 2015  (3) oktober 2015  (7) september 2015  (3) august 2015  (6) juli 2015  (5) juni 2015  (7) maj 2015  (7) april 2015  (2) marts 2015  (3) februar 2015  (4) januar 2015  (8) december 2014  (2) november 2014  (6) oktober 2014  (6) september 2014  (3) august 2014  (7) juli 2014  (9) juni 2014  (8) maj 2014  (8) april 2014  (5) marts 2014  (3) februar 2014  (3) januar 2014  (2) december 2013  (2) november 2013  (2) oktober 2013  (8) september 2013  (4) august 2013  (4) juli 2013  (10) juni 2013  (11) maj 2013  (9) april 2013  (4) marts 2013  (2) februar 2013  (3) januar 2013  (6) december 2012  (7) november 2012  (10) oktober 2012  (6) september 2012  (3) august 2012  (7) juli 2012  (10) juni 2012  (9) maj 2012  (10) april 2012  (6) marts 2012  (6) februar 2012  (5)
4i1 Mix 79 All-in-One Antwerpen Belgien beregningsområder blæseren duernes farver enkehunner FCI Freddy GPS Guldspir Holland. Hollænderen hård vind Iceman Jef De Wilder Jernbanevogn som klubhus Jos Van Olmen juleaften kanariefugle KE. Brøgger. kontrolur krakterbog Locco M&C Meldgaard & Jeppesen mesterskaber Miss Taranta MVL-cup nyt slag Nørreskoven Ronidazol savsmuld sektionsvinder Six - 221 starten Sven Hägg Tre hvide Duer træning varme vinterunger Zieken østenvind
Powered by WordPress and Smartline.